b"\n_START_ARTICLE_\nAgent Carter\n_START_SECTION_\nJuoni\n_START_PARAGRAPH_\nEnsimm\xc3\xa4inen tuotantokausi sijoittuu vuoden 1946 New Yorkiin. Toisesta maailmansodasta palannut Peggy Carter tekee tavallisia toimistot\xc3\xb6it\xc3\xa4 SSR:ss\xc3\xa4 eli Strategisessa tiedereserviss\xc3\xa4 (Strategic Science Reserve), mutta avustaa salaa Howard Starkia, joka on lavastettu syylliseksi aseiden myyntiin Yhdysvaltojen vihollisille. Yhdess\xc3\xa4 Starkin hovimestarin Edwin Jarvisin kanssa Carter yritt\xc3\xa4\xc3\xa4 selvitt\xc3\xa4\xc3\xa4, kuka voisi haluta lavastaa Starkin. Toisella kaudella Carter matkustaa New Yorkista Los Angelesiin selvitt\xc3\xa4m\xc3\xa4\xc3\xa4n erikoista kuolemantapausta ja kohtaa atomiajan kynnyksell\xc3\xa4 uuden uhan, saa uuden kodin ja tapaa uusia ihmisi\xc3\xa4 \xe2\x80\x93 sek\xc3\xa4 mahdollisesti my\xc3\xb6s uuden rakkauden.\n_START_SECTION_\nKehitys\n_START_PARAGRAPH_\nLouis D\xe2\x80\x99Esposito toi esille idean Peggy Carterin oman televisiosarjan toteuttamisesta hein\xc3\xa4kuussa 2013, kun One-Shot -lyhytelokuva Agent Carter sai ensiesityksens\xc3\xa4 San Diego Comic-Con Internationalissa. Syyskuussa, Marvel Television aloitti sen inspiroimana televisiosarjan toteuttamisen ja etsi sarjalle k\xc3\xa4sikirjoittajaa. Tammikuussa 2014, ABC Entertainment Groupin puheenjohtaja Paul Lee vahvisti sarjan olevan kehityksess\xc3\xa4, ja paljasti Tara Butters sek\xc3\xa4 Michele Fazekasin tulevan toimimaan sarjan showrunnereina. Chris Dingess toimii my\xc3\xb6s yhten\xc3\xa4 showrunnereista. Maaliskuussa 2014, Christopher Markus ja Stephen McFeely, Captain America -elokuvien k\xc3\xa4sikirjoittajat, ilmoittivat aikovansa toteuttaa sarjan 13 jakson pituisena minisarjana. Huthikuussa 2014 vihjailtiin, ett\xc3\xa4 sarja oli suoraan, ilmaan erillisen pilottijakson tilaamista, ja tultaisiin esitt\xc3\xa4m\xc3\xa4\xc3\xa4n S.H.I.E.L.D. Agenttien toisen tuotantokauden v\xc3\xa4liss\xc3\xa4, mik\xc3\xa4li kyseinen tuotantokausi tilattaisiin._NEWLINE_8. toukokuuta 2014 ABC tilasi virallisesti sarjalle kahdeksan jaksoa, Buttersin, Fazekasin, Markusin, McFeelyin, Dingessin, Kevin Feigen, Louis D\xe2\x80\x99Espositon, Alan Finen, Joe Quesadan, Stan Leen ja Jeph Loebin toimiessa vastaavina tuottajina. 7. toukokuuta 2015 sarjalle tilattiin toinen, kymmenen jakson pituinen tuotantokausi. Maaliskuussa 2016 Fazekas huomautti, kuinka tuottajilla oli paha aavistus kolmannen tuotantokauden toteuttamisen mahdollisuudesta alhaisten katsojalukujen vuoksi, lis\xc3\xa4ten ett\xc3\xa4 h\xc3\xa4n \xe2\x80\x9dhaluaisi n\xc3\xa4hd\xc3\xa4 sen toteutettuna, edes jossain toisessa muodossa, vaikka digitaalisena tai miss\xc3\xa4 tahansa muussa muodossa. Ep\xc3\xa4ilen kuitenkin sen n\xc3\xa4ytt\xc3\xa4mist\xc3\xa4 Netflixiss\xc3\xa4.\xe2\x80\x9d H\xc3\xa4n my\xc3\xb6s lis\xc3\xa4si ABC:n halunneen jonkinlaisen lopetuksen sarjalle. 12. toukokuuta 2016, ABC ilmoitti lopettaneensa sarjan. Loeb sanoi, ettei ymm\xc3\xa4rt\xc3\xa4nyt p\xc3\xa4\xc3\xa4t\xc3\xb6st\xc3\xa4, koska \xe2\x80\x9dsiit\xc3\xa4 ei ollut keskusteluja\xe2\x80\x9d ja Marvel vain ilmoitti ABC:lle Agent Carterin olevan lopetettu. H\xc3\xa4n lis\xc3\xa4si ett\xc3\xa4 koska kanavat itse p\xc3\xa4\xc3\xa4tt\xc3\xa4v\xc3\xa4t mit\xc3\xa4 he haluavat Marvel Televisionilta n\xc3\xa4hd\xc3\xa4, \xe2\x80\x9djos joku sanoo 'Haluamme kahden tunnin [elokuvaspesiaalin] Agent Carterille toukokuussa 2017,' boom. Kokoaisimme yhteen parhaan Agent Carter -elokuvan mink\xc3\xa4 voimme.\xe2\x80\x9d Netflixin sis\xc3\xa4lt\xc3\xb6johtaja Ted Sarandos ei palauttanut Agent Carteria tuotantoon, koska Netflix \xe2\x80\x9detsi itselleen todella alkuper\xc3\xa4isi\xc3\xa4 br\xc3\xa4ndej\xc3\xa4 ja Marvelin kohdalla meill\xc3\xa4 oli jo\xe2\x80\x9d alkuper\xc3\xa4iset Marvel-sarjat. H\xc3\xa4n lis\xc3\xa4si viel\xc3\xa4, ett\xc3\xa4 sarjaa koskevien kansainv\xc3\xa4listen l\xc3\xa4hetysten \xe2\x80\x9dmonimutkaisuuksien\xe2\x80\x9d vuoksi, Netflix ei voisi esitt\xc3\xa4\xc3\xa4 Agent Carteria maailmanlaajuisesti, sill\xc3\xa4 \xe2\x80\x9dJotkut yhteisty\xc3\xb6kumppanimme esitt\xc3\xa4v\xc3\xa4t sit\xc3\xa4 edelleen, joten he kiistelisiv\xc3\xa4t asiasta sopimustensa kautta. Valitettavasti, se oli enemm\xc3\xa4n kuin pelkk\xc3\xa4 luova p\xc3\xa4\xc3\xa4t\xc3\xb6s liiketoiminnassa.\xe2\x80\x9d\n_START_SECTION_\nRoolijako\n_START_PARAGRAPH_\nAtwell, joka esitti Carteria elokuvissa Captain America: The First Avenger ja Captain America: The Return of the First Avenger sek\xc3\xa4 lyhytelokuvassa Agent Carter, ilmaisi halunsa palata hahmon n\xc3\xa4yttelij\xc3\xa4ksi lokakuussa 2013, ennen kuin Lee vahvisti h\xc3\xa4nen paluunsa tammikuussa 2014. Saman vuoden elokuussa, Chad Michael Murray ja Enver Gjokaj valittiin n\xc3\xa4yttelem\xc3\xa4\xc3\xa4n SSR:n agentteja Jack Thompsonia ja Daniel Sousaa, kun taas James D\xe2\x80\x99Arcy valittiin seuraavan kuukauden aikan n\xc3\xa4yttelem\xc3\xa4\xc3\xa4n Edwin Jarvisia, hahmoa, jonka pohjalta aikanaan kehitettiin MCU-elokuvissa esiintynyt teko\xc3\xa4ly nimelt\xc3\xa4 J.A.R.V.I.S.. Shea Whigham valittiin n\xc3\xa4yttelem\xc3\xa4\xc3\xa4n SSR:n johtajiin kuuluvaa hahmoa Roger Dooley. Atwell, D\xe2\x80\x99Arcy, Gjokaj ja Murray palasivat n\xc3\xa4yttelij\xc3\xb6iksi sarjan toisella tuotantokaudella.\n_START_SECTION_\nKuvaukset\n_START_PARAGRAPH_\nSarja kuvattiin Los Angelesissa, tarinan sijainnin vaihduttua New Yorkista Los Angelesiksi toisella tuotantokaudella asian kapitaloimiseksi. Gabriel Beristain, Agent Carter -lyhytelokuvan sek\xc3\xa4 ensimm\xc3\xa4isen tuotantokauden kuvaaja, yhdisti modernin digiteknologian ja perinteisi\xc3\xa4 analogisia tekniikoita j\xc3\xa4ljitell\xc3\xa4kseen 1940-luvulle sijoittuvia klassisia elokuvia, mutta varmisti my\xc3\xb6s modernin teknologian sopivuuden ja johdonmukaisuuden k\xc3\xa4ytt\xc3\xa4m\xc3\xa4ll\xc3\xa4 Arri Alexa -digikameroita Leica-linssien ja silkinsileiden diffuusioverkkojen kera. Edward J. Pei ktoimi kuvaajana toisella tuotantokaudella. Lyhytelokuvan sek\xc3\xa4 Captain America: The Return of the First Avengerin parissa aiemmin ty\xc3\xb6skennellyt stunt-koordinoija Casey O\xe2\x80\x99Neill, yhdisti tiettyj\xc3\xa4 hahmojen taistelutyylej\xc3\xa4, kuten Carterin \xe2\x80\x9dCIA-koulutettua\xe2\x80\x9d tyyli\xc3\xa4 sek\xc3\xa4 \xe2\x80\x9dMusta Lesken\xe2\x80\x9d inspiroimaa Dottie Underwoodin akrobaattisempaa tyyli\xc3\xa4."